
Kangelaste pr 29 maa-ala detailplaneeringu kehtestamine 
1. Asjaolud ja menetluse käik

Kangelaste pr 29 maa-ala detailplaneeringu algatamise ettepaneku on esitanud OÜ Shenon Kinnisvara volituse alusel Andres Liinsoo isikus ning detailplaneering algatati Narva Linnavolikogu 30.10.2008 otsusega nr 304.                                                                                                                                                                                                                                                                                                                                                                                                                                                                                                                                                                                                                                                                                                                                                                                              

Detailplaneeringu koostamise eesmärgiks on kinnistu sihtotstarbe muutmine, ehitusõiguse määramine kaubanduskeskuse ja parkimismaja ehitamiseks. Planeeringuga lahendatakse heakorrastuse, haljastuse ning liiklusskeemi (juurdepääsude ja parkimise) küsimused. Samuti lahendatakse Kangelaste pr ja Daumani tänava liiklussõlm koos juurdepääsudega. Määratakse tehnovõrkude asukohad ning nende varustamine.

Planeeritava ala pindala on ca 3,1 ha.  
Planeering muudab kehtivat Narva linna üldplaneeringut.

Planeeringu vastuvõtmine toimus 21.04.2009.a. Narva Linnavolikogu otsuse nr 61 alusel. Avaliku väljapaneku perioodil 11.05.2009. – 25.05.2009.a. ei esitatud planeeringule mitte ühtegi kirjalikku protesti ega ettepanekut planeeringu lahenduste muutmiseks. 

12.06.2009 Ida-Viru Maavanem teatab, et kiidab heaks Kangelaste pr 29 maa-ala detailplaneeringu lahenduse.   
2. Õiguslikud alused

Kohaliku omavalitsuse korralduse seaduse § 22 lõike 1 punkti 33 ja Narva Linna ehitusmääruse § 13 lõike 2  kohaselt on detailplaneeringu kehtestamine volikogu pädevus ja kehtestatakse vastavalt Planeerimisseaduse § 24 lõikele 3 ja  § 25 lõikele 4.

3. Otsus

3.1. Kehtestada Kangelaste pr 29 maa-ala detailplaneering.
3.2. Narva linna Arhitektuuri- ja Linnaplaneerimise Ametil teha otsus teatavaks OÜ-le Shenon Kinnisvara ning avaldada ajalehes, milles Narva  linn avaldab ametlikke teateid.
4. Rakendussätted
4.1. Otsus jõustub teatavaks tegemisest.
4.2. Otsust on võimalik vaidlustada Tartu Halduskohtu Jõhvi kohtumajas 30 päeva jooksul alates jõustumisest.

